JohanHeinsen/ENO huggingface dataset:
Aarhuus Stifts-Tidende, 1835-01-30
Engelland. J Jrland gaaer det saa uroligt til ved Parlamentsvalgene at Regjeringen har seet sig beføiet til at forstærke den militaire Magt, især med Kavallerie. Dublin havde i 5 Dage befundet sig i en Tilstand som overgaaer al Beskrivelse. J alle katholske Kirker var Folket dagligen bleven opfordret til Kamp mod det ministerielle Partie, de frygteligste Trudsler vare udstødte mod dettes Vælgere, og tildeels udførte. Militairet havde fleregange maattet fyre mellem Pobelen, der havde ødelagt adskillige Huse som tilhørtes af Vælgere der havde stemt imod Folkets Ønske. Men Jubelen var ogsaa desto større, da Resultatet blev bekjendtgjort, og Folket havde seiret. O'Connell og Ruthven havde faaet de fleste Stemmer. J Grevskabet Monaghan var det især gaaet blodigt til Orangisterne havde bemægtiget sig Soldaternes Geværer, og hermed drevet Reformisterne paa Flugten, hvorved endeel Mennesker havde mistet Livet. Seiervinderne havde derefter baaret deres Candidat, Oberst Verner, en Tory, med Triumph ind i Armagh, hvor de havde sønderslaget alle Katholikernes Vinduer, og derfra draget til Macbride og afbrændt 11 Huse. Nu samlede Katholikerne sig i store Masser for at hævne sig.
Aarhuus Stifts-Tidende, 1835-01-30
Frankrig. Den nordamerikanske Gesandt har ikke ladet sig skræmme af Moniteurens truende Manifest, thi endskjøndt den Maade hvorpaa dette tilbød ham hans Pas, lignede en Bortviisning, er han dog bleven i Paris, og synes ikke heller at træffe Anstalter til Afreise. Han skal have erklæret: at han ikke vil forlade sin Post førend hans Regjering befaler det. Jmidlertid kaster den saarede Nationalforfængelighed hos alle Partier sig over Regjeringen, som i offentlige Blade opfordres til, ikke at forvolde Frankrig den Skjændsel, at det skulde blive indviklet i Krig med et ved Venskab, og Grundsætninger beslægtet Folk, formedelst en af det selv feilbehandlet Pengesag, efter at have været rolig Tilskuer ved Polens Undergang og stukket den hellige Alliantses Fornærmelser i Lommen, uden at have endt det feige System: "Fred for enhver Priis." – Ved paany at forelægge Kamret denne Sag, formener man, at Ministeriet har sat sin Tilværelse paa Spil, thi forkastes Tractaten, og uden egen Skam kan det ikke andet, saa maa det Kabinet som eengang har paataget sig Ansvaret derfor, absolut ophøre. – Ja Nationalen gaaer endog saavidt, at kalde den hele Sag: "en Commedie som er spillet mellem Ministre og Gesandter for at bedrage Landet, og Qvoditienne endnu videre ved ligefrem at beskylde Kong Ludvig og Præsident Jackson for at have opkjøbt hver sin Halvdeel af Fordringerne, for at deele Gevinsten.
Aarhuus Stifts-Tidende, 1835-01-30
Sverrig. Den kgl. svenske Rigsret har nu fældet Dom i den af Rigsstændernes Committee mod Medlemmerne af det kgl. Statsraad anlagte Sag, og kjendt for Ret: at der aldeles ingen lovlig Grund var tilden anlagte Tiltale, og som Følge heraf den gjorte Paastand om Tilsvar mod bemeldte Kongens Statsraad i enhver Henseende erklæret for ugyldig.
Aarhuus Stifts-Tidende, 1835-01-30
Fædrelandet. Rhvn, den 27de Januar. Formedelst Hs. Maj. Dronningens Upasselighed er den til i Morgen i Anledning af Hs. M. Kongens allerhøieste Fødselsdag bestemte Cour og Apartement udsat indtil videre.
Aarhuus Stifts-Tidende, 1835-01-30
Det i Publikum almindelige Ønske at de to almeenagtede Mænd dHr. Grosserere Deputeret Knudtzon og Agent Suhr vilde offentligen erklære sig angaaende deres Udtrædelse af de 32 Mænds Forsamling, er ikke siden bleven opfyldt. Man har i Publikum yttret sig med Bestemthed om Aarsagen dertil, ja den almindelige Formening desangaaende er endog directe bleven udtalt i et fremmed Blad. Men det er i dette Tilfælde gaaet som det saa ofte gaaer, da man ikke med Vished har kunne angive Aarsagen, har man søgt den, og man har, for at finde den, endog sat sig ud over Anachronismer som den: at datere Begivenheder, der ere forefaldne for flere Aar siden, fremt i Tiden til det Øieblik, hvor man fandt at de bedste passede. Jdet vi imidlertid ville ære de os tildeels ubekjendte, men sikkert vægtige Grunde, der have bevæget de nævnte Mænd til at unddrage deres Medborgere den ønskede Oplysning, kunne vi ikke afholde os fra at gjentage vor Beklagelse over, at en Corporation, der, uagtet sin nærværende ringe Jndflydelse og lammede Virksomhed, dog er af Vigtighed for Hovedstadens Borgere, ved deres Udtrædelse er bleven berøvet to af sine meest selvstændige Medlemmer. Vi beklage det saameget desmeere som det Øieblik synes at være for Haanden, da man kan nære Haabet om at see den nævnte Jnstitution retableret i sine oprindelige Rettigheder og gjenfødt til at vorde hvad den var bestemt til en virkelig Borgerrepræsentation. (Khop.)¬
Aarhuus Stifts-Tidende, 1835-01-30
Med Hensyn til den af den kongl. GeneralPostdirection intenderede Oprettelse af en Dampskibsfart imellem Kallundborg og Aarhuus, vilde det betydeligt lette Communicationen imellem Hovedstaden, og Jylland, om en Dampvogn regelmæssigen kom til at gaae imellem Kjøbenhavn og Kallundborg, saaledes at dens Ankomst til sidstnævnte By blev sat i directe Forbindelse med Dampskibets Afgangstid. Man vilde saaledes paa een Dag kunde komme fra Kjøbenhavn til Aarhuus, istedetfor at der til denne Reise, ved den nu etablerede Dagvogn-Befordring, naar denne blev sat i Forbindelse med et til bestemte Tider afgaaende Dampskib, udfordres næsten halvandet Dogn, og selv om en Personpost indrettedes, der, som den paa Routen til Hamborg etablerede, gik om Natten, vilde dog Reisen over Land medtage omtrent dobbelt saa lang Tid som den, hvori en saadan kunde tilbagelægges med en Dampvogn. Man tør saameget dessnarere nære Haab om, at denne Gjenstand vil blive tagen under behørig Overveielse, som de ved Dampvognes Construction i den sidste Tid foretagne Forbedringer fyldestgjørende synes at have viist, at man har beseiret de hidtil stedfundne Hindringer for Dampvognes Anvendelse paa almindelige Veie, og vi i Hr. Hjort, hvis roterende Dampmaskiner og Plan til Dampvognes Anbringelse heri Landet ere bekjendte, eie en Landsmand, der baade selv i længere Tid har tænkt over Sagen og tillige, ved sin i afvigte Sommer, med offentlig Understøttelse, foretagne Reise til England har havt den bedste Leilighed til at gjøre sig nøie bekjendt med de nyeste engelske Dampvogne. Bekostningen af en saadan Dampvogn er ingenlunde saa betydelig som man i Almindelighed har forestillet sig; vi have endogsaa hørt, at Hr. Hjort, ved en herværende duelig Mekanikus, vil kunne erholde en saadan forfærdiget for omtrent 4000 Rbd. (Khvnsp.)- En for Eiendomsbesiddere og Ræringsbrugere ikke uvigtig Dom er i disse Dage afsagt ved Hof= og Stadsretten, anlagt at Eieren af tredie Blegdam mod Capt. Borthig paa Grund af at han leed Skaar i sin Næringsdrift som Bleger, idet den Steenkulsrog som opsteeg fra det den Jndstævnte tilhørende Gjærbrænderie paa anden Blegdam skadede det paa hiins Eiendom til Bleg udlagte Tøi. Capt. Borthig er under en Mulct af 10 Rbd. Sølv for hver Dag han sidder Dommen overhørig dømt til at foranstalte en saadan Jndretning ved hans Gjærbrænderie, at den efter uvillige Mænds Skjøn kan ansees tilstrækkelig til at beskjærme Eieren af 3die Blegdam mod Tab og Skade i hans Næringsvei formedelst den fra bemeldte Brænderie opstigende Steenkulsrøg.
Aarhuus Stifts-Tidende, 1835-01-30
J forrige Uge var her i Staden atter 25 flere Døde end Fødte. Blandt de Døde vare 16 allene i Fødselstiftelsen. Sexten vare atter i denne Uge døde af Mæslinger, og 1 havde dræbt sig selv.
Aarhuus Stifts-Tidende, 1835-01-30
Den 8de ds. feiredes i Helsingøer et Jubilæum af en gandske egen Art. En Officier ved det der garnisonerende Kronens Regiment fuldendte nemlig den Dag sin 25-aarige Tjenestetid som Lieutenant. Hans Kammerater, hvis Agtelse og Kjærlighed den Paagieldende i fortrinlig Grad havde erhvervet sig, havde i den Anledning foranstaltet en Dejenner, i hvilken samtlige Lieutenanter og 5 Capitainer af Regimentet deeltoge. Denne Dejenner, der fandt Sted efter Paroltiden, bestod af koldt Kjøkken, og Alt var indrettet simpelt, men derhos anstændigt; Viin blev saaledes ikke drukken. Ved Jndtrædelsen i sine Kammeraters Kreds hilstes Jubellieutenanten af hver især med et trofast Haandtryk. Under det tarvelige Maaltid blev en i Anledning af Festen forfattet Sang afsjungen, der endte med det Ønske for Jubellieutenanten: Gid Skjæbnen snart ham maa beskikke, Til ei at være Supplicant!"Et Ønske, som alluderer til, at den Paagieldende ali flere Aar har søgt civil Befordring) og efter hvilken hans Skaal udbragtes. Efter endt Dejenner overraktes Jubellieutenanten, i samtlige Tilstedeværendes Navn, en ny Paryk (et Hovedsmykke, den alderstegne Lieutenant allerede længe har baaret. Ved Festen blev iøvrigt ingen Taler holdte, og kun Jubel lieutenantens og Fædrelandets Skaal udbragtes. Sandsynligviis vil en lignende Jubelfest kunne feires ved samme Regiment i næste Aar. (Khousp.)
Aarhuus Stifts-Tidende, 1835-01-30
Khvns Børs-Cours den 27de Januar 1835. Hamb. 2 M. a vista 207 1. Species 207. 12 Mk. 6 1/2 s.
Aarhuus Stifts-Tidende, 1835-01-30
Ved den 1278 Trækning i Altona udkom følgende Nummere Jndsendt.
Aarhuus Stifts-Tidende, 1835-01-30
Det i Aarhuus Avis No. 4 optagne Stykke bør berigtiges saaledes:
Aarhuus Stifts-Tidende, 1835-01-30
Den i Valdbye afdøde J. T. Neergaard havde omtrent 20 Aar været Forpagter af Brattingsborg Hovedgaarpaa Samsøe, og siden Eier af en hollandsk Mølle med tilhørende Landeiendom ved Callundborg. J sine sunde Dage var han en meget driftig og dygtig Landmand, altid simpel og 16 gefrem i sit Væsen, ordentlig og tarvelig i sit Levnet, og at en solid Tænkemaade; Alle som kjendte ham, fandt i ham en ærlig, redelig, sanddru, trofast og særdeles tjenstvillig Mand Hvis dette skal kaldes foriginal Tænkemaade, da var det af ønske at ret mange besade slig Originalitet. Han har to Gange oprettet testamentarisk Disposition: eengang paa Samsøe, da han følte det første Anfald af den Sygdom, som lagde ham i Graven (Nyresteens=Smerter;) dengang havde har besluttet at efterlade sin Eiendom til en Broder; men, da denne døde førend han, og han senere solgte hiin Eiendom, oprettede han anden Gang en testamentarisk Disposition : Dage førend sin Død i Valdbye, hvor han i de senere Aar eiede et lidet Landsted. – See, dette er sandt, Nic. Philaletius.
Aarhuus Stifts-Tidende, 1835-01-30
Bekjendtgjørelser. Det har behaget det alvise Forsyn i Dag at hjemkalde til et bedre Liv, vor næstældste Datter Maria Petrea Grarup, 4 1/2 Aar gl., efter 14 Dages Lidelser af Skarlagensfeber, hvilket herved bekjendtgjøres Familie og Venner. Aarhuus, den 27de Januar 1835. D. S. Grarup, A. Grarup. fød Frost.
Aarhuus Stifts-Tidende, 1835-01-30
De ærede Venner og Bekjendtere som ledsagede min salig Kone til sit jordiske Hvilested takkes herved paa det forbindtligste af mig og hendes Søn. Aarhuus, den 29de Januar 1835. Hans J. Hjerne.
Aarhuus Stifts-Tidende, 1835-01-30
Theatret i Aarhuus. Fredag Aften opføres, som næstsidste Forestilling: Opdagelserne, eller: Elskeren som Musikant. Lystspil i 2 Acter af Friherre v. Steigentesch, oversat af Overskou. Derefter vil den udmærkede italienske Jongleur Hr. Belli, paa hans Tilbagereise herigjennem til Tydskland, vise endeel af sine fortrinligste Kunststykker, af hvilke nogle ikke forhen ere seete her. Til Slutning vil blive opført en chinesisk Pasde trois i Costume, som dandses af dHrr. Price, Patist og Spelterini. Directionen. At Hads og Ring Herreders Ret for Fremtiden holdes i det dertil nu indrettede Locale i Sidebygningen til Aarhuus Raadhuus, hvortil Indgangen er fra sammes søndre Side, bekjendtgjøres herved til Vedkommendes Efterretning. Hads og Ring Herreders Contoir, den 28de Januar 1835. Lanng.
Aarhuus Stifts-Tidende, 1835-01-30
Et Parti gode jydske Oste er arriveret, og sælges til 6 Mk. Lispd. hos J. L. Hasselbalch.
Aarhuus Stifts-Tidende, 1835-01-30
Gartner Andresen har et Partie udmærkede Nødlog at udsælge i No. 192 paa Studsgade.
Aarhuus Stifts-Tidende, 1835-01-30
En Dreng af honette Forældre kan strax antages i Lære hos Kjøbmand J. F. W. Røse.
Aarhuus Stifts-Tidende, 1835-01-30
En Dreng der har Lyst til at lære Kleinsmed Professionen kan strax blive antagen, naar han melder sig paa Adressekontoiret.
Aarhuus Stifts-Tidende, 1835-01-30
Paa Middelgade er funden et Lommeuhr. Adressekontoiret anviser Finderen.
Aarhuus Stifts-Tidende, 1835-01-30
De for Aaret 1834 udkomne 27 Nr. af "Ugeblad for den danske Bonde" ere at erholde for 9 Mk. Tegn hos Boghandler Jessen. Bemeldte Blad, som forsendes med Posten og kan bestilles paa de kongelige Postcontoirer, koster quartaliter. 4 Mk. 8 s. Tegn, Postforsendelsen iberegnet. Fra Nytaar leveres 10 Ark Qvartalet, istedetfor hidtil kun 9, uden Forhøielse i Prisen. De, der ønske Bladet fra dets Begyndelse, ville behage at melde sig snarest muligt.
Aarhuus Stifts-Tidende, 1835-01-30
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1835-01-31
No. 19. den 31te Januar. Løverdagen. me de Brevposterne. Den til Forsendelse. alene privilegerede Kongelig allernaadigst Stifts-coende Aarhuus
Aarhuus Stifts-Tidende, 1835-01-31
Blandinger. Pesten anretter frygtelige Ødelæggelser i Alexandrig. Jndvaanerne havde indespærret sig i deres Huse, og der var slaget Kordons omkring de Gader, hvori Soten grasserede. Fra Forstæderne vare næsten alle Jndvaanerne flygtede bort ad alle Kanter al Handel og Vandel var ophørt, og Staden var fyldt med Elendighed.
Aarhuus Stifts-Tidende, 1835-01-31
Ogsaa fra Ostindien haves meget søgelige Efterretninger. En skrækkelig Oversvømmelse havde i Midten af August Maaned f. A. ødelagt hele den store Landstrækning mellem Chandernagor og Benares. Floden Damuda var traadt over sine Bredder, og havde revet hele store Landsbyer bort med, hvorved mange tusinde Mennesker vare omkomne. Ved det Oprør som for Tiden finder Sted i Tripolis ere alle derværende Europæeres Liv og Eiendom i Fare. Den engelske Consuls Huus var ødedelagt af Pøbelen, og han selv flygtet.
Aarhuus Stifts-Tidende, 1835-01-31
Paa Kysten af Nyseeland er strandet et engelsk Skib, hvis hele Mandskab blev fanget af Øeboerne, og sandsynligen opspiist. Et andet Skib, som var strandet paa samme Kyst, var mere heldig. Det kom til Strid imellem Øeboerne og Mandskabets Besiddelse, som endtes med en blodig Kamp. Statholderen paa Vandiemens Land sendte Høvdingen, i hvis Magt Skibsmandskabet var kommet, endeel Foræringer, blandt hvilke en forgyldt Sabel og en rød Krigs kaabe, hvorover han var bleven saa overordentlig fø nøiet, at han frigav Fangerne, og i deres Sted lod slagte 200 Sviin til et Festmaaltid for sine Krigere.
Aarhuus Stifts-Tidende, 1835-01-31
Engelske Aviser meddele den Efterretning fra Madrid, at Dronning Regentindens Yndling og første Kammerherre, forhenværende Gardekapitain Munnoz, er falden saaledes i hendes Unaade, at hun har forviist ham bort fra sin Residentsstad.
Aarhuus Stifts-Tidende, 1835-01-31
Ved den Fete som Kongen af Engelland gav i Brighton til Ære for Hertugen af Leuchtenberg, proponerede Hs. M. Dronningen af Portugals Skaal, hvorefter Prindsen strax udbragte Dronningen af Engellands Skaal; men dette vilde Kongen ikke tillade, og proponerede atter: "Lad os nu først drikke paa de tre Dronningers Sundhed, hvilken Togst blev drukket med stor Enthusiasme. Ogsaa Wellington havde gjort en meget brillant Fele for Dronningen af Portugals Gemal. Kongen har foræret ham to af de smukkeste Heste i sin Stald. Selv havde han kjøbt sig 12 udmærkede engelske Heste. Desuden bringer han med sig til Lissabon et Musikkorps af 24 Personer, som skulle spille ved Hoffesterne. Den 21de Jan. gik han ombord i Falmouth. Det Dampskib som skulde føre ham over er 206 Fod langt og 74 F. bredt, af 200 Hestes Kraft og 2000 T. Drægtighed. Det var overordentlig elegant udsmykket, isærdeleshed en Salon, som er 33 F. lang og 28 F. bred. Hertugen havde faaet den ubehagelige Efterretning fra Lissabon, at hans unge Gemalinde befandt sig ikke vel, en stærk Forkjølelse havde sat sig i hendes Fødder. Hun har udnævnt sin Gemal til Oberst for det første Cacadores-Regiment, det samme som hendes afdøde Fader havde været Chef for Søndagen den 18de Januar døde i London en Dame som der havde gjort en overordentlig Opsigt: det var den saakaldte Yndlings-Squaw (Gemalinde) til Mitschigonhøvdingen Mukcoonse, Overhovedet forChippawa=Stammen, der i nogen Tid havde paa adskillige af Londons Smaatheatre viist sin store Færdighed i at skyde. Hun døde af Tæring i hendes 26de Aars Alder. Hun var for en Jndianerinde overordentlig smuk, men hun var rigtignok ogsaa Datter af en fransk Officeer og en indiansk Prindsesse. Hensigten af bemeldte Høvdings samt nogle af hans Krigeres Reise til Engelland havde været for at gjøre Fordring paa en Pengesum, hvorfor hans Bedstefader engang havde solgt en Strækning Land til den brittiske Regjering. I deres Hjem blev denne Høvding og hans Gemalinde æret som Konge og Dronning. Nogle faa Timer førend hendes Død blev hun døbt, og kaldet: Antoinette OWahow OQua, og om Tirsdagen var hun i en pragtfuld Liigkiste udstillet til offentlig Skue.
Aarhuus Stifts-Tidende, 1835-01-31
Engelske Aviser forsikkre i Anledning af det udspredte Rygte, at Prindsen af Oraniens yngste Søn skulde være bestemt til Gemal for Engellands Thronarving Prindsesse Victoria, som næste 24de Mai bliver 1 Aar gammel, at hun bliver Jngen uden en engelsk Prinds tildeel, hvilket da maa være den blinde Prinds Georg af Cumberland, som er 3 Dage yngre end hun. "Naar skal dog Hertugen af Orleans engang faae sig en Gemalinde hedder det i en fransk Avis: Nu fries der atter for ham til den syttenaarige Prindsesse Maria, ynste Datter af Prindsesse Stephanie Beauharnois (Napoleons Stifdatter) og den forhenv. Storhertug af Baden.
Aarhuus Stifts-Tidende, 1835-01-31
J Paris forefaldt nylig et meget pudseerligt Tilfælde. En ung smuk Pige var bleven troløst forladt af sin Kjæreste. J Fortvivlelse herover styrtede hun sig ud fra et Vindue i tredie Etage, og faldt paa en ung forbigaaende Muursvend, men saa heldigt, at hun slet ikke, og han kun lidet kom til Skade. Det kom til Forklaring: Muursvenden hørte Aarsagen til hendes Fortvivlelse, han tilbød hende, som Erstatning, sin Haand, hun modtog Tilbudet, og 8 Dage efter stod Brylluppet. Bemeldte Muursvend kan saaledes med Sandhed sige, at hans Kone er faldet ham paa Hovedet som en Tagsteen.
Aarhuus Stifts-Tidende, 1835-01-31
Et russisk Dampskib har nylig fra Odessa til Constantinopel overbragt ikke færre end 120 Kister med Foræringer fra Keiser Nicolaus til Sultanen, bestaaende af allehaande Prydelser, Glasvare, Lysekroner, Chrystal-Servicer a. bestemt for et nyt Palais som Sultanen har ladet bygge.
Aarhuus Stifts-Tidende, 1835-01-31
En Reisende fortæller, at paa den af Russerne opdagede Øe, Unamarsch, betjener man sig af Fruentimmerne som Penge. Prisen paa Salg og Kjøb beregnes efter Fruentimmere: man giver eet, to, tre eller fire af dem, alt efter den omhandlede Gjenstands Værd. Men da Fruentimmerne i hiint Land ofte skuf se, saa er man tidt i Fare for at betales i falsk Mynt.
Aarhuus Stifts-Tidende, 1835-01-31
Den berømte Sangerinde Madame Malibran er i Genua, efter en Forestilling af Othello, hvori hun havde været Desdemona, bleven saaret af en Medbeilerinde med et Dolkestik i Struben, saa at hun mister, om ikke Livet derved, saa dog hendes udmærket delige Stemme.
Aarhuus Stifts-Tidende, 1835-01-31
J det sydlige Europa er Vinteren i Aar meget strængere end her i Norden. J Neapel lider Folk svært af Kulden, alle Mennesker gaae indhyllede i Kapper, og de omliggende Bjerge ere belagte med Snee. Loiren er tillagt, og i de schlesiske Bjerge ligger Sneen 4 Alen høi.
Aarhuus Stifts-Tidende, 1835-01-31
Qvægsygen i Mæhren har allene i OlmutzerKredsen, hvis Hovedstad er Qvæghandelens vigtigste Markedsplads, i kort Tid bortrykket 25,000 Qvæghøveder. Nu er den trængt frem til Wien. Den udbrød først i Polen.
Aarhuus Stifts-Tidende, 1835-01-31
Aarsagen til Jldebranden i Wiener=Neustadt skal man nu omsider være kommet efter. En Kudsk, der røgte Tobak i en Lade, som tillige bruges til Stald, tabte den brændende Svamp, hvormed han havde tændt sin Pibe. Trækvinden i Laden førte den bort med sig; han søgte vel efter den, men i samme Øieblik fik han befaling til at spænde for. Skjøndt Kudsken ikke var ligegyldig for den mulige Skade, haabede han dog, at Spampen var slukt, adlød befalingen og kjørte afsted. En Time derefter stod hele Byen i lys Lue! J den omtalte Lade udbrød Jlden. Kudsken blev saa forfærdet over sin Efterladenhed, at han faldt i en heftig Sygdom, hvoraf han ogsaa døde. Paa Dødssengen betroede han Hemmeligheden til sin Skriftefader, med den Bøn, at anmelde det hos Øyrigheden, for at Jngen uskyldig mistænkt skulde lide for ham.
Aarhuus Stifts-Tidende, 1835-01-31
Prinds Albrecht af Preussen, Kongen af Preussens yngste Søn, har nylig, da han i Potsdam spadserede med sin Gemalinde, med egen Livsfare reddet en Skøiteløber der var sluppen ned igjennem Jsen paa Havelen, og hvis Raab om Hielp havde kaldt Prindsen til.
Aarhuus Stifts-Tidende, 1835-01-31
Skribenten Rellstaa i Berlin er for Fornærmelser mod Musikdirecteuren Spontini bleven dømt til 6 Maaneders Fængsel, og Spontini, for Fornærmelser mod Rellstab, til 8 Dages Arrest. J Hamborg faldt forrige Søndag Aften den udmærkede Kunstberiderske Madane Linsky af Hesten og fik en stærk Kontusion. Tirsdagen efter reed den ligeledes fortrinlige Kunstberiler Hr. Edvard ud en Tour, og da Frosten havde gjort Veien glat, faldt Hesten, hvorved han fik qvæstet sin ene Fod.
Aarhuus Stifts-Tidende, 1835-01-31
Sammesteds blev sidste Søndag to Fruentimmer, en Vertshuusholders Kone og hendes Tjenestepige, ynkeligt forbrændte ved Uforsigtighed med en Destilleerkjedel. Begge styrtede de med Klæderne i lys Lue ud paa Gaden, hvor de kastede sig ned i Rendestenen, og ved Naboernes Hielp, der bedækkede dem med vaadt Sand og Gjødning, dog fik Livet reddet.
Aarhuus Stifts-Tidende, 1835-01-31
Ved Christiansand i Norge er indtruffet den Mærkelighed, at en Tømmermands Kone har faaet 3 levende Børn, 2 Drenge og 1 Pige, der allerede (6 Jan.) ere 3 Uger gamle, samt friske og raske. Samme Kone har iforveien faaet Tvillinger. – J Tønsberg er ved Døden afgaaet forhenv. Byfoged i Tønsberg, og Holmestrand, O. Hammer, Ridder af Dannebrogen.